**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԿԵՆՏՐՈՆԱԿԱՆ ԸՆՏՐԱԿԱՆ**

**ՀԱՆՁՆԱԺՈՂՈՎ**

**ՁԵՌՆԱՐԿ**

**ՏԵՍՈՂՈՒԹՅԱՆ ՊԱՏՃԱՌՈՎ**

**ՔՎԵԱՐԿՈՒԹՅԱՆԸ ՄԱՍՆԱԿՑԵԼՈՒ ԴԺՎԱՐՈՒԹՅՈՒՆՆԵՐ ՈՒՆԵՑՈՂ**

**ԸՆՏՐՈՂՆԵՐԻ ՀԱՄԱՐ**

**ԵՐԵՎԱՆ 2017**

***Հարգելի ընտրող***

***2017թ. ապրիլի 2-ին անցկացվելու է Ազգային ժողովի ընտրություններ:***

***Քվեարկությունն անցկացվում է տեղա­մասային կենտրոններում` քվեարկու­թյան օրը ժամը 8.00-ից մինչև 20.00-ն:***

***Ընտրողը քվեարկությանը մասնակցում է անձամբ, լիազորված քվեարկությունն արգելվում է:***

***Այցելելով ընտրական տեղամաս ընտրողը մոտենում է մասնագետին, ներկայացնում անձը հաստատող փաստաթուղթը: Անձը հաստատող փաստաթուղթ են համարվում անձնագիրը, նույնականացման քարտը, կենսաչափական անձնագիրը:***

***Մասնագետը ստուգում է ընտրողի ինքնությունը՝ ներկայացված փաստաթղթում առկա լուսանկարի միջոցով և ներկայացրած փաստաթուղթը ներմուծում է տեխնիկական սարքավորման մեջ:***

***Եթե ընտրողը գրանցված չէ տվյալ ընտրական տեղամասի ընտրողների ցուցա­կում, ապա էկրանին հայտնվում է դեղին նշան և ընտրողը դուրս է հրավիրվում:***

***Եթե ընտրողն իր անձը հաստատող որևէ փաստաթղթով արդեն իսկ մասնակցել է քվեարկությանը, էկրանին հայտնվում է կարմիր նշան և անմիջապես հրավիրվում են ոստիկանության ծառայողները:***

***Եթե սարքն ինքնուրույն չի ընթերցում անձը հաստատող փաստաթուղթը, ապա փաստաթղթի տվյալները ներմուծվում են սարքի մեջ մասնագետի կողմից:***

***Եթե ընտրողը գրանցված է տվյալ տեղամասի ընտրողների ցուցակում և չի մասնակցել քվեարկությանը, ապա սարքի էկրանին հայտնվում է կանաչ նշան:***

***Կանաչ նշանի դեպքում ընտրողը ներմուծում է մատնահետքը սարքավորման մեջ, որից հետո սարքը տպում է կտրոն:***

***Ստանալով կտրոնը ընտրողը մոտենում է ընտրողների գրանցումն իրականացնող հանձնաժողովի համապատասխան անդամին:***

***Հանձնաժողովի անդամը վերցնում է կտրոնը ընտրողների ցուցակում գտնում է ընտրողի անունը, ազգանունը: Ընտրողը ստորագրում է իր տվյալների դիմաց, իսկ հանձնաժողովի անդամն իր անհատական կնիքն է դնում ընտրողի ստորագրության դիմաց և կտրոնի վրա:***

***Եթե ընտրողը չի կարողանում ինքնուրույն ստորագրել ընտրողների ցուցակում, ապա իրավունք ունի դիմել այլ քաղաքացու օգնության` բացառությամբ ընտրական հանձնաժողովի անդամների:***

***Եթե ընտրողն ունի անձնական ֆաքսի­մելային ստորագրություն, ապա կարող է ընտրողների ցուցակում ստորագրելու համար օգտագործել իր ֆաքսիմելային ստորագրու­թյունը:***

***Գրանցվելուց հետո ընտրողը մոտենում է հանձնաժողովի մյուս անդամին, ներկայաց­նում կտրոնը և ստանում քվեաթերթիկներ և քվեարկության մեկ:***

***Ընտրություններին մասնակցող յուրա­քանչ­­յուր կուսակցություն, կուսակցություն­ների դաշինքի ունենալու է իր առանձին քվեաթերթիկը:***

***Ընտրողը ստանում է ընտրություններին մասնակցող յուրաքանչյուր կուսակցության, կուսակցությունների դաշինքի մեկական քվեաթերթիկ և քվեարկության մեկ ծրար:***

***Ընտրողը չի կարող հրաժարվել բոլոր քվեա­թերթիկներն ստանալուց:***

***Ընտրողը քվեարկում է քվեարկության խցիկում գաղտնի:***

***Իր նախընտրած կուսակցությանը կամ կուսակցությունների դաշինքին կողմ քվեարելու համար ընտրողը քվեաթերթիկ­ների փաթեթից ընտրում է այն կուսակ­ցու­թյան քվեաթերթիկը որին կողմ է:***

 ***Քվեաթերթիկի առաջին էջում որևէ նշում չի կատարում: Տարածքային ընտրական ցուցակի թեկնածուներից որևէ մեկին ընտրելու դեպքում ընտրողն իր ընտրած քվեաթերթիկի երկրորդ էջում V ձևի նշում է կատարում այն թեկնածուի անվան դիմացի քառանկյունում, որին կողմ է քվեարկում:***

***Քվեարկելուց հետո քվեաթերթիկն առանց ծալելու դրնում է ծրարի մեջ, իսկ չօգտագործված քվեաթերթիկները գցում՝ քվեարկության խցիկում տեղադրված արկղի մեջ:***

***Կտրոնը չմոռանալ քվեարկության խցիկում:***

***Եթե ընտրողը չի կարող ինքնուրույն լրացնել քվեաթերթիկը, ապա հանձնաժողովի նախագահին տեղեկացնելուց հետո իրա­վունք ունի քվեարկության խցիկ հրավիրելու այլ անձի, ով չպետք է լինի ընտրական հանձ­նաժողովի անդամ, վստահված անձ, դիտորդ, ԶԼՄ ներկայացուցիչ, այցելու:***

***Եթե ընտրողը կարծում է, որ քվեա­թեր­թիկը սխալ է լրացրել կամ վնասել է, ապա կարող է դիմել հանձնաժողովի նախա­գահին` նոր քվեաթերթիկներ ստանալու համար:***

***Ընտրողը մոտենում է քվեատուփին: Հանձ­նա­ժողովի անդամը վերցնում է քվեար­կության կտրոնը և առանց քվեարկության ծրարը վերցնելու քվեարկության ծրարի կտրվածքի միջով քվեաթերթիկին է փակ­ց­նում ինքնասոսնձվող դրոշմանիշը, որից հետո բացում է քվեատուփի ճեղքը և ընտ­րողն իր քվեարկության ծրարը գցում է քվեատուփի մեջ և հեռանում ընտրական տեղամասից:***

***Ուշադրություն***

***Արգելվում է որևէ ձևով տեղեկանալ, թե ընտրողն ինչպես է քվեարկում:***